b"\n_START_ARTICLE_\nSharon Kay Penman\n_START_SECTION_\nForfatterkarriere\n_START_PARAGRAPH_\nSharon Kay Penman ble f\xc3\xb8dt i New York, men vokste opp i New Jersey. Hun mottok hennes bachelor-grad fra Universitet i Texas i Austin hvor hennes hovedfag var historie. Hun mottok ogs\xc3\xa5 en juridisk embetsgrad, som Juris Doctor (J.D.), fra Rutgers University School of Law, og arbeidet deretter som en skattejurist for en tid. Hun lever for tiden i New Jersey._NEWLINE_I Storbritannia har hun benyttet forfatternavnet Sharon Penman da hun tidlig i sin karriere fikk h\xc3\xb8re fra sin britiske utgiver at hele hennes navn, Sharon Kay Penman, l\xc3\xb8d altfor amerikansk ut. Penman har fortalt at hun gjorde en avtale om \xc3\xa5 utelate mellomnavnet for \xc3\xa5 kunne beholde tittelen p\xc3\xa5 hennes andre roman, Here Be Dragons, som utgiveren heller ikke var begeistret for._NEWLINE_Som student drev hun unders\xc3\xb8kelser og skrev manuskriptet p\xc3\xa5 den historiske romanen The Sunne in Splendour som beskrev livet til Rikard III av England. Manuskriptet ble stj\xc3\xa5let fra hennes bil og aldri siden gjenfunnet. Hun klarte ikke \xc3\xa5 g\xc3\xa5 tilbake til skrivningen p\xc3\xa5 seks \xc3\xa5r. Hun skrev til slutt romanen for andre gang og den ble utgitt i 1982, og har siden da v\xc3\xa6rt forfatter p\xc3\xa5 fulltid._NEWLINE_Etter at The Sunne in Splenour var utgitt begynte hun arbeide med sin walisiske trilogi som hovedsakelig hadde handling fra Wales. Denne ble etterfulgt av hennes trilogi om Henrik II av England som fokuserte p\xc3\xa5 kongens liv. I 1996 utga Penman den f\xc3\xb8rste i en serie p\xc3\xa5 fire kriminalromaner med handling fra middelalderen. Den f\xc3\xb8rste, The Queen's Man om Justin de Quincy, ble nominert for en Edgar-pris for beste kriminalroman fra amerikanske kriminalforfattere. Penman har til hensikt \xc3\xa5 fortsette sine fortellinger om Angevin-rikets kongelige med en roman med denne tidsalderens konger som Rikard L\xc3\xb8vehjerte, Johan uten land og Joan av England, dronning av Sicilia, alle barn av kong Henrik II av England og dronning Eleanora av Aquitaine. Romanens tittel vil v\xc3\xa6re L\xc3\xb8vehjerte."